
Előterjesztés

Fácánkert Község Önkormányzata Képviselő-testületének

2011. február 10. napján tartandó rendes ülésére

Tárgy:  Szennyvízhálózat közcélú érdekeltségi hozzájárulása 
Előterjesztő: Orbán Zsolt polgármester 

Előadó: dr. Varga Katalin körjegyző 
Tisztelt Képviselő-testület!

A fácánkerti szennyvízhálózat műszaki átadására 2006. nyarán sor került, az érdekeltségi hozzájárulás összege – a nyertes pályázatok az önkormányzat saját erő vállalásának figyelembe vételével 120.000 forint volt a Tolna-Fácánkert Beruházó Víziközmű Társulat döntése alapján. A társulat végezte a kivetéseket, ennek alapján a társulat tagjaira, 241 érdekeltségi egységre vetette ki a hozzájárulást. 

A tényleges bekötések (szennyvízcsonkok) száma azonban 291, melyben már az üres telkek, illetve azoknak a tulajdonosoknak az ingatlanai is szerepelnek, akik nem csatlakoztak a társulathoz, őket – bár erre lehetősége lett volna, - a társulat nem kötelezte a hozzájárulás megfizetésére. 

Az útépítési és közművesítési hozzájárulás kivetésére felhatalmazást adó, az épített környezet alakításáról és védelméről szóló 1997. évi LXXVIII. tv. (továbbiakban: Ét.) 28. § (1) és (2) bekezdése az alábbiakat tartalmazza:

28. § (1) A helyi építési szabályzatban, illetőleg a szabályozási tervben a területre előírt kiszolgáló utakat és a közműveket az újonnan beépítésre szánt, illetve a rehabilitációra kijelölt területeken legkésőbb az általuk kiszolgált építmények használatbavételéig meg kell valósítani. E kötelezettség teljesítése, ha jogszabály vagy megállapodás arra mást nem kötelez, a települési - a fővárosban megosztott feladatkörüknek megfelelően a fővárosi, illetve a fővárosi kerületi - önkormányzat feladata.

(2) Ha a kiszolgáló utat, illetőleg közművet a települési önkormányzat megvalósította, annak költségét részben, de legfeljebb a költségek 90%-áig az érintett ingatlanok tulajdonosaira átháríthatja. A hozzájárulás mértékét és a megfizetés módját a települési önkormányzat rendelettel szabályozza. Az útépítési és közművesítési hozzájárulás nem róható ki, ha az út- és közműépítéshez szükséges terület kialakítása érdekében korábban lejegyzett telekrészért járó kártalanítás összegének megállapítása során az út és a közmű megépítéséből eredő értéknövekedést figyelembe vették.

Az Alkotmánybíróság 35/2006. (VI. 13.) számú határozatában az  Ét. hivatkozott rendelkezéseivel kapcsolatban az alábbi értelmezést adta ki:

„Az Ét. 1. § (2) bekezdése szerint e törvényt a sajátos építményfajták, valamint a műemlékvédelem alatt álló építmények és területek tekintetében a rájuk vonatkozó külön törvényekkel, kormányrendeletekkel együtt, a bennük foglalt kiegészítésekkel és eltérésekkel kell alkalmazni.

Az 1997-ben elfogadott Ét.-hez képest sajátos építményfajtákat szabályoz a vízgazdálkodásról szóló 1995. évi LVII. törvény (Vt.).

A Vt. 1. § (1) bekezdés b) pontja értelmében a Vt. hatálya terjed ki arra a létesítményre, amely a vizek lefolyási és áramlási viszonyait, mennyiségét, minőségét, medrét, partját vagy a felszín alatti vizek víztartó képződményeit befolyásolja vagy megváltoztathatja.

A Vt. 7. § (3) bekezdése kimondja, hogy a helyi önkormányzat tulajdonában lévő vizekről és vízi létesítményekről a 9-10. §-okban és a 13. §-ban foglaltakra is figyelemmel a központi és az önkormányzati költségvetésben meghatározott pénzeszközök felhasználásával, illetve vízgazdálkodási társulat útján kell gondoskodni.

A Vt. 7. § (4) bekezdése részletezi a (3) bekezdésben megjelölt feladatokat:
a)
a 4. § (2) bekezdésének a) pontjában meghatározott feladat ellátását szolgáló létesítmények megvalósítása, bővítése, működtetése, fenntartása, valamint ennek hiányában az előbbiekben hivatkozottak szerinti ivóvízminőségű víz egyéb módon történő biztosítása és a vízbázisvédelmi feladatok ellátása;

b)
a 4. § (2) bekezdésének b) pontjában meghatározott feladat ellátásához szükséges szennyvízelvezető, -tisztító és -elhelyezést biztosító létesítmények megvalósítása, bővítése, működtetése és fenntartása;

c)
a természetes állóvizek és holtágak, patakok vagy patakszakaszok szabályozása, fenntartása, partvédelme és üzemeltetése, a vizek kártételeinek megelőzése, mérséklése;

d) a belvízelvezető művek (így például a belvízcsatornák, szivattyútelepek, belvíztározók) létesítése, fenntartása, bővítése és a belvízvédekezés végrehajtása;

e)
a víz, a hordalék, a jég zavartalan levonulási lehetőségének megteremtése, a szabályozási és mederfenntartási munkálatok elvégzése;

f)
a település belterületén a patakok, csatornák áradása, továbbá a csapadék- és egyéb vizek kártételének megelőzése, a kül- és belterületen a patakszabályozás, árvízvédelmi létesítmények építése, fenntartása, fejlesztése, az árvízmentesítés, az árvízvédekezés szervezése, irányítása, végrehajtása, a védelmi szakfelszerelés karbantartása és fejlesztése.

A Vt. 1. számú melléklete tartalmazza a fogalom-meghatározásokat.

A 3. pont szerint csatorna: egy vagy egyidejűleg több vízgazdálkodási feladat (vízátvezetés, vízpótlás, belvízelvezetés, mezőgazdasági és egyéb vízszolgáltatás) ellátására alkalmas vízi létesítmény.

A 26. pont szerint vízi létesítmény: az a mű (vízi közmű), műtárgy, berendezés, felszerelés vagy szerkezet, amelynek rendeltetése, hogy a vizek lefolyási, áramlási viszonyait, mennyiségét vagy minőségét, medrének vagy partjának állapotát, a vizek kártételeinek elhárítása, a vizek hasznosítása - ideértve a vízi közművekkel végzett közüzemi tevékenységgel nyújtott szolgáltatást -, minőségének és mennyiségének megfigyelése, illetve ásványi és földtani kutatások végzése céljából vagy ásványi nyersanyag kitermelése céljából befolyásolja. A vízi létesítmény lehet közcélú és saját célú.

Közcélú vízi létesítmény a 26. pont b) alpontja szerint, amely az államnak, illetve a helyi önkormányzatnak törvényben meghatározott vízgazdálkodási feladatait, különösen a vízi közművekkel nyújtott szolgáltatást, a vizek kártételei elleni védelmet, a vízkészletek feltárását, megóvását, hasznosítását, pótlását és állapotának figyelemmel kísérését, a vízkészlettel való gazdálkodását szolgálja.

A Vt. 8. § (2) bekezdése szerint a helyi közcélú vízi létesítmények, illetve a közcélú vízimunkák költségeit, vízitársulat esetén a tagok a társulati érdekeltségi szabályok szerint, vízitársulat hiányában az érdekeltek érdekeltségük arányában kötelesek viselni (közcélú érdekeltségi hozzájárulás). A (3) bekezdés szerint vízitársulat hiányában a költségeket a közigazgatási hatósági eljárás és szolgáltatás általános szabályairól szóló törvény rendelkezései szerint lefolytatott eljárásban hozott határozatával érdekeltségük arányában az érdekeltekre a települési önkormányzat jegyzője veti ki.

A vízgazdálkodási társulatokról szóló 160/1995. (XII. 26.) Korm. rendelet (a továbbiakban: R.) a Vt. 45. § (7) bekezdésének d) pontjában kapott felhatalmazás alapján a vízgazdálkodási társulatok megalakulásával, működésével, megszűnésével és a közcélú érdekeltségi hozzájárulással kapcsolatban tartalmaz szabályokat.

Az R. 24. § (1) bekezdése szerint, ha a vízgazdálkodási közfeladatok ellátásával összefüggő - a törvény és e jogszabály szerint megállapított - érdekeltségi területen vízitársulat nem működik, az állami vagy helyi önkormányzati tulajdonban álló vizek és közcélú vízi létesítmények kezelője, illetve tulajdonosa - a Vt. 8. § (2) bekezdése alapján - közcélú érdekeltségi hozzájárulás megállapítását kezdeményezi.

A (2) bekezdés szerint az (1) bekezdésben megjelölt vizeket érintő - a Törvény 35. § (1) bekezdés b) pontja szerint közfeladatot képező - közcélú vízilétesítmények és vízimunkák érdekeltségi területének meghatározásáról, annak határait tartalmazó helyszínrajz elkészítéséről, a vizek vagy a közcélú vízilétesítmények tulajdonosa, illetőleg kezelője gondoskodik.

A (3) bekezdés szerint a megállapított érdekeltségi területen a (2) bekezdésben megjelölt közcélú vízilétesítmények és vízimunkák közérdek mértékéig terjedő költségeire figyelemmel az érdekelteket terhelő költségviselés arányát (érdekeltségi arányt)

a) az egységnyi érdekeltségi hozzájárulás összege, valamint

b) a 13. § (1) bekezdés b) pontja szerinti érdekeltségi egységben mért ingatlantulajdon, ingatlanhasználat határozza meg.

(4) A közcélú érdekeltségi hozzájárulás egységnyi összegét az érdekeltségi területen levő ingatlan használatának jellegét, az érdekeltségi területen levő földterület művelési ágát, a vízimunkáknak és a vízilétesítményeknek az ingatlanra gyakorolt hatását és kölcsönhatását alapul véve kell megállapítani.

Az R. 25. § (1) bekezdése szerint a közcélú érdekeltségi hozzájárulás kivetését a 24. § (1) bekezdésben megjelölt állami szerv, illetőleg helyi önkormányzat az érdekeltségi ingatlan fekvése szerint illetékes települési önkormányzat jegyzője megkeresésével a tárgyévet megelőző évben november 30-ig kezdeményezi.

A (2) bekezdés úgy rendelkezik, hogy a megkereséshez, illetve a hozzájárulás kivetésének kezdeményezéséhez csatolni kell

a)
az érdekeltségi területet meghatározó helyszínrajzot, amelyből a tervezett vízgazdálkodási közfeladatokra figyelemmel, az érdekeltség ténye megállapítható, továbbá

b)
a költségviseléssel, annak mértékével kapcsolatos, a 24. § (3) bekezdés a) pontja szerint meghatározott adatokat.

A (3) bekezdés szerint a jegyző a rendelkezésre álló adatok alapján, illetve hivatalból gondoskodik a közcélú érdekeltségi hozzájárulás megállapításához, kivetéséhez szükséges, a település közigazgatási területén levő ingatlanok ingatlan-nyilvántartási adatainak, a tényleges ingatlantulajdonnal és használattal összefüggő tények megállapításáról.

A (4) bekezdés kimondja, hogy a közcélú érdekeltségi hozzájárulást évente kell megállapítani, illetőleg kivetni. A befizetés határidejét - a közfeladat ellátásának ütemezésére - az ahhoz rendelkezésre álló egyéb pénzeszközök felhasználására is figyelemmel - egy összegben vagy évente több részletben úgy kell meghatározni, hogy az fedezze a közcélú vízimunkák megvalósításának, a vízi létesítmények megépítésének költségeit.

Az Alkotmánybíróság az Ét. 28. § (2) bekezdésének értelmezésével kapcsolatban kimondta, hogy az önkormányzat rendeletalkotási felhatalmazása csak a fenti keretek között, azaz a Vt. szabályaira tekintettel értelmezhető a vízi létesítményekre.

A vízi létesítmény megvalósítása, bővítése, működtetése és fenntartása körében az érdekeltek a költségeket a Vt. 8. § (2) és (3) bekezdése alapján kötelesek viselni, a Vt.-ben meghatározottak szerint.
Az Alkotmánybíróság határozata egyértelműen rendezi a vízi létesítmények vonatkozásában a beruházási költségek áthárításának szabályait, oly módon, hogy ezen létesítmények esetében nem önkormányzati rendeletben történő szabályozást enged, hanem kimondja a Vt. szabályainak kizárólagosságát. 

Az előterjesztés célja, hogy – Fácánkert közigazgatási területén belül egységesen kezelve - a szennyvíz elvezetés létesítményeihez való csatlakozás jogi hátterét figyelembe véve annak mértékét meghatározzuk.

A fentiekben kifejtettek szerint a közcélú érdekeltségi hozzájárulást az érdekeltekre a jegyző veti ki a közigazgatási hatósági eljárásokról szóló 2004. évi CXL törvény alapján meghozott hatósági határozatban, azonban a kivetés kezdeményezésére a közcélú vízilétesítmények tulajdonosa (az önkormányzat) jogosult. 

Az érdekeltek köre

A Vt. 1. sz. mellékletében meghatározott fogalom-meghatározás alapján érdekelt az a természetes vagy jogi személy, jogi személyiséggel nem rendelkező gazdasági társaság, aki/amely az érdekeltségi területen ingatlantulajdonnal rendelkezik, illetve ingatlant használ.
Az érdekeltségi terület

A R. 25. § (2) bekezdése értelmében, továbbá a fácánkerti lakosok, illetve természetes és jogi személyek megkülönböztetésének elkerülése érdekében indokolt, hogy a közcélú érdekeltségi hozzájárulást illetően az érdekeltségi terület Fácánkert Község Önkormányzatának  közigazgatási területére terjedjen ki.

A költségviseléssel, annak mértékével kapcsolatos adatok

Ivóvízellátás tekintetében:

Az ivóvízhálózat létesítményeihez való lakossági csatlakozás esetében a jelenlegi gyakorlat szerint a szolgáltató állapítja meg a közműfejlesztési hozzájárulás összegét, melyet esetenként határoz meg a rákötés kiépítésének költségei alapján,  ugyanis a rákötést ennek fejében maga a szolgáltató építi ki, és biztosítja a mérőórát. Jelenleg 50.000-60.000 forint közötti hozzájárulási összegeket fizetnek a fácánkertiek az ivóvízhálózatra való rácsatlakozás esetén. 

Amennyiben ezen a gyakorlaton módosítunk, és az önkormányzat magához vonná a hozzájárulás beszedését, a rákötést az önkormányzatnak kellene kiépítenie. 

Az érdekeltségi hozzájárulás megállapítására az alábbiak alapján kerülhetne sor: 
	Az ivóvízellátást biztosító önkormányzati viziközmű építményeinek és gépi berendezéseinek vagyon értékelés szerinti nyilvántartási értéke

	A hálózatra csatlakozott ingatlanok száma

	Egy ingatlanra vetített közművagyon érték


Ebben az esetben az egy ingatlanra jutó vagyoni értékben az ingatlan bekötése is szerepel, ezért indokolt a hozzájárulás mértékét csökkenteni azon fogyasztóknál, akik saját költségen építik ki a bekötővezetéket.

A bekötővezeték kiépítésének költsége az ingatlan elhelyezkedésétől függően változó, az átlagos költség 65.000 Ft/bekötés mértékben becsülhető nettó értéken számítva.

Szennyvízelvezetés tekintetében
A szennyvízhálózathoz való csatlakozás esetében az alábbiak szerint határozhatjuk meg az érdekeltségi hozzájárulás összegét: 

	Az önkormányzati szennyvízhálózat értékelés szerinti nyilvántartási értéke*:
	148.231 eFt

	A hálózatra kiépített csatlakozások száma:
	

291

	Egy ingatlanra vetített közművagyon érték:
	509 e Ft


(*):
Adatforrás a viziközmű vagyon vagyonkezelésbe adásához készített vagyonértékelés 

A meglévő hálózatra 2011. évben csatlakozni kívánó, vagy arra kötelezett új fogyasztók esetében az egységnyi érdekeltségi hozzájárulás mértékét egy az ingatlanra vetített kerekített vagyonérték alapján lenne szükséges megállapítani. 
A pályázati támogatással megvalósult szennyvíz-beruházásban az önkormányzat jelentős önerőt vállalt, ezért javasoljuk , hogy a fenti összeget is felerészben támogassa. Így az ezt követően csatlakozni kívánók, vagy erre kötelezettek számára 255 ezer forint összegben állapítsa meg az önkormányzat a közcélú érdekeltségi hozzájárulást.

A Rendelet 25. § (3) bekezdése alapján a jegyző a rendelkezésre álló adatok alapján, ill. hivatalból gondoskodik a kivetéshez szükséges ingatlan-nyilvántartási adatok, a tényleges ingatlantulajdonnal, illetve használattal összefüggő tények megállapításáról.

A jegyző közigazgatási hatósági eljárás és szolgáltatás általános szabályairól szóló 2004. évi CXL. törvény szerint meghozott határozatban veti ki az érdekeltre háruló közcélú érdekeltségi hozzájárulást. A hatósági eljárás szabályai szerint lehetőség van részletfizetés engedélyezésére.

Kérem a Tisztelt Képviselő-testületet az előterjesztés megtárgyalására, és a határozati javaslat, valamint a rendeletmódosítás elfogadására.

Határozati javaslat
1.) Fácánkert Község Önkormányzatának Képviselő-testülete a Körjegyző megkeresésével 2011. évben  fácánkerti közigazgatási területén a helyi közcélú vízilétesítmények költségeinek az érdekeltekre történő kivetését kezdeményezi közcélú érdekeltségi hozzájárulás formájában.
2.) A képviselő-testület a szennyvízhálózat-fejlesztéssel összefüggésben az érdekeltségi területet meghatározó helyszínrajzot a szennyvízhálózat kivitelezési terve szerinti tartalommal fogadja el, amelyből az érdekeltség ténye megállapítható.
3.) A képviselő-testület a költségviseléssel, annak mértékével kapcsolatos adatokat az alábbiak szerint határozza meg:

Az egységnyi érdekeltségi hozzájárulás összege:
a) A képviselő-testület úgy határoz, hogy az ivóvízhálózathoz történő csatlakozás esetén a hozzájárulást a fogyasztó a jelenleg közszolgáltatást végző Tolna Víz- és Csatornamű Kft-nek fizesse meg, mely ennek terhére gondoskodik a gerincvezetékre történő rácsatlakozásról és a mérőóráról.

b) A szennyvízhálózatra történő meglévő bekötővezetékre csatlakozás esetén az egységnyi érdekeltségi hozzájárulás összege: 250.000 forint. 

Határidő:
folyamatos

Felelős:
Dr. Varga Katalin körjegyző

Fácánkert, 2011. február 4.

Dr. Varga Katalin 


körjegyző

